CELEX: 62018CN0134
Language: et
Date: 2018-02-19 00:00:00
Title: Kohtuasi C-134/18: Eelotsusetaotlus, mille on esitanud Arbeidsrechtbank Antwerpen (Belgia) 19. veebruaril 2018 – Maria Vester versus Rijksinstituut voor ziekte- en invaliditeitsverzekering (Riziv)

28.5.2018   
            
            
               ET
            
            
               Euroopa Liidu Teataja
            
            
               C 182/9
            
         Eelotsusetaotlus, mille on esitanud Arbeidsrechtbank Antwerpen (Belgia) 19. veebruaril 2018 – Maria Vester versus Rijksinstituut voor ziekte- en invaliditeitsverzekering (Riziv)
   (Kohtuasi C-134/18)
   (2018/C 182/09)
   Kohtumenetluse keel: hollandi
   
      Eelotsusetaotluse esitanud kohus
   
   Arbeidsrechtbank Antwerpen
   
      Põhikohtuasja pooled
   
   
      Kaebaja: Maria Vester
   
      Vastustaja: Rijksinstituut voor ziekte- en invaliditeitsverzekering (Riziv)
   
      Eelotsuse küsimused
   
   
               1.
            
            
               Kas 25. märtsi 1957. aasta Euroopa Liidu toimimise lepingu (ELTL) artiklitega 45 ja 48 on vastuolus, kui ajal, mil lõpeb ooteajaks olev 52 nädala pikkune töövõimetusperiood, mille vältel maksti haigushüvitist, ja algab töövõimetusperiood, keeldub viimati pädev liikmesriik, tuginedes Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta (1) artiklile 57, andmast õigust invaliidsushüvitistele ja teine liikmesriik, kes ei ole viimati pädev liikmesriik, rakendab proportsionaalse invaliidsushüvitise õiguse hindamisel kooskõlas selle liikmesriigi õigusega 104 nädala pikkust ooteaega?
            
         
               2.
            
            
               Kas sellisel juhul on kooskõlas vaba liikumise õigusega, et asjaomane isik saab sellise ooteajas sisalduva lünga vältel vaid sotsiaalabi või kohustavad ELTL artiklid 45 ja 48 liikmesriiki, kes ei ole viimati pädev, hindama õigust invaliidsushüvitistele pärast viimati pädeva riigi õiguses ette nähtud ooteaja lõppemist, olgugi et selle liikmesriigi õigus, kes ei ole viimati pädev, seda teha ei luba?
            
         
      (1)  ELT 2004, L 166, lk 1, ELT eriväljaanne 05/05, lk 72.